Μίρτσεα της Ρουμανίας

Ο Πρίγκιπας Μίρτσεα της Ρουμανίας (3 Ιανουαρίου του 1913 - 2 Νοεμβρίου του 1916) ήταν ο τρίτος γιος και τελευταίο παιδί του βασιλιά Φερδινάνδου της Ρουμανίας και της συζύγου του Μαρίας του Εδιμβούργου, κόρης του Αλφρέδου των Βέττιν δούκα της Σαξονίας-Κοβούργου-Γόθας. Ήταν δισεγγονός της Βασίλισσας Βικτωρίας μέσω της μητέρας του. Απεβίωσε σε ηλικία τριών ετών το 1916.

Γέννηση και παιδική ηλικία
Ο Πρίγκιπας Μίρτσεα γεννήθηκε στο Βουκουρέστι στις 3 Ιανουαρίου [22 Δεκεμβρίου 1912 Π.Η.] το 1913 ως ο τρίτος γιος και τελευταίο παιδί του πρίγκιπα Φερδινάνδου της Ρουμανίας^Note 2 Εκείνη την περίοδο, πατέρας του θεωρείτο ο Πρίγκιπας Barbu Știrbey, εραστής της Μαρίας και σήμερα οι περισσότεροι ιστορικοί συμφωνούν ότι είναι αλήθεια. και της συζύγου του, Πριγκίπισσας Μαρίας του Εδιμβούργου. Βαφτίστηκε στις 2 Φεβρουαρίου στο Βασιλικό Παλάτι (σήμερα το Εθνικό Μουσείο Τέχνης)Diana Mandache (25 January 2009). "The short life of Prince Mircea of Romania". Retrieved 20 December 2011.. Η μητέρα του απουσίαζε εξαιτίας ενός πιθανού επεισοδίου φλεβίτιδας. Ο Πρίγκιπας Μίρτσεα πήρε το όνομά του από τον Μίρτσεα Α΄ της Βλαχίας, έναν μεσαιωνικό Ρουμάνο πρίγκιπα της Βλαχίας, που οργάνωσε σθεναρή αντίσταση απέναντι στους Τούρκους τον 14ο αιώνα και του οποίου τα στρατεύματα πολέμησαν στο πλευρό των Σέρβων στο Κόσοβο. Το όνομα "Μίρτσεα" είναι αποκλειστικά ρουμανικό και βγαίνει από τη σλαβική λέξη "mir", που σημαίνει "ειρήνη" ή "κόσμος"http://www.behindthename.com/name/mircea.

Κατά τη διάρκεια της σύντομης ζωής του λέγεται ότι τα πήγαινε πολύ καλά με την αδελφή του, πριγκίπισσα Ιλεάνα της Ρουμανίας.

Το τέλος
Ο Πρίγκιπας Μίρτσεα απεβίωσε στο Buftea στις 2 Νοεμβρίου του 1916 από τυφοειδή πυρετό, σε μια εποχή πολέμου όπου τα εχθρικά στρατεύματα πλησίαζαν το Βουκουρέστι και πολλές μάχες έλαβαν χώρα κοντά στην πόλη. Η βασιλική οικογένεια έπρεπε να κάνει την ταφή γρήγορα στο Μέγαρο Κοτροτσένι πριν πάει στο καταφύγιο στο Ιάσιο, την παλιά πρωτεύουσα της Μολδαβίας, στη βορειοανατολική Ρουμανία. Το πιστοποιητικό θανάτου του κάηκε εν μέρει. Η αρχική επιτύμβια στήλη του έγραφε:

Το 1920 ο μεγαλύτερος αδελφός του Μίρτσεα, ο μελλοντικός Κάρολος Β΄ της Ρουμανίας ονόμασε το παιδί του με την Ζίζι Λαμπρίνο, Μίρτσεα Γκριγκόρι στη μνήμη του Πρίγκιπα Μίρτσεα, ο οποίος είχε αποβιώσει μόλις τέσσερα χρόνια νωρίτερα. Το 1941 ο Μίρτσεα ενταφιάστηκε ξανά μετά από αίτημα της πριγκίπισσας Ιλεάνα, από το Κοτροτσένι στο μικρό εκκλησάκι του κάστρου Bran κοντά στον τόπο ταφής της καρδιάς της μητέρας τους, Μαρίας.

Παραπομπές

Κατηγορία:Πρίγκιπες